          Na temelju članka 2., 48. i 49. Zakona o predškolskom odgoju i obrazovanju («Narodne novine» broj 10/97, 107/07, 94/13. i 98/19) i članka 27. Statuta Općine Podravske Sesvete («Službeni glasnik Koprivničko-križevačke županije» broj 5/13, 4/18, 12/18. i 11/20), Općinsko vijeće Općine Podravske Sesvete na 31. sjednici održanoj 18. prosinca 2020. donijelo je

                              Program javnih potreba u predškolskom odgoju
                         na području Općine Podravske Sesvete u 2021. godini

                                                                       I.

         Programom javnih potreba u predškolskom odgoju na području Općine Podravske Sesvete u 2021. godini (u daljnjem tekstu: Program) utvrđuju se javne potrebe na području društvene brige o djeci predškolske dobi, a  koje će se financirati iz Proračuna Općine Podravske Sesvete za 2021. godinu (u daljnjem tekstu: Proračun).
                                                                                  II.

        Javne potrebe u predškolskom odgoju na području Općine Podravske Sesvete ostvarivat će se:
          - kroz prijelazno razdoblje provođenja programa Male škole       

          - kroz redovan rad javne ustanove Dječjeg vrtića „Leptirići“ Podravske Sesvete prema

            standardima društvene brige o djeci predškolske dobi.
                                                                                   III.

         Za javne potrebe iz točke II. podstavka 1. ovog Programa u Proračunu se osiguravaju sredstava u svoti  10.000,00 kuna.

                                                                                   IV.

         Za javne potrebe iz točke II. podstavka 2. ovog Programa u Proračunu se osiguravaju sredstava u svoti  1.532.000,00 kuna za slijedeće namjene:

1. Odgojno i tehničko osoblje, jaslice, dječji vrtić i Mala škola

	Plaće
	770.000,00

	Ostali rashodi za zaposlene
	20.000,00

	Doprinosi na plaće
	130.000,00

	Naknade troškova zaposlenima
	61.000,00

	Rashodi za materijal i energiju
	399.000,00

	Rashodi za usluge
	80.000,00

	Ostali rashodi
	22.000,00


2. Nabava opreme i inventara dječjeg vrtića
	Postrojenja i oprema
	       50.000,00


                                                                   V.
         Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2021. godine.
                                                                 OPĆINSKO VIJEĆE

                                                    OPĆINE PODRAVSKE SESVETE

KLASA: 601-01/20-01/05
URBROJ: 2137/24-20-1
Podravske Sesvete, 18. prosinca 2020.

